Un ucrainean a semnalat o crimă fictivă cu speranța că poliția îi va curăța drumul acoperit de zăpadă.
Un bărbat din Ucraina a sunat la poliţiei pentru a mărturisi că l-a ucis pe partenerul mamei sale, înjunghiindu-l. Bărbatul a declarat o crimă pe care n-a comis-o, ca să vină poliția să-i deszăpezească drumul. La fața locului, polițiștii au descoperit că victima este perfect sănătoasă.
Cum să convingi autoritățile să deszăpezească drumurile, îți arată un ucrainean, care a venit cu o idee bizară. Supărat că drumurile din sat sunt acoperite cu zăpadă, bărbatul a sunat la poliție să mărturisească o crimă fictivă.Ucraineanul din satul Hrîbova Rudnea a pus mâna pe telefon și sunat la poliție pentru a comunica că l-a ucis pe partenerul mamei sale, înjunghiindu-l, scrie Daily Mail. Bărbatul era sigur că pentru a-l aresta, polițiștii îi vor curăţa drumul acoperit de zăpadă.Potrivit poliției, bărbatul a adăugat că autoritățile ar face bine să vină cu un plug de deszăpezire pentru că "nu este posibil să ajungă la el acasă în alt mod".La fața locului, polițiștii au descoperit că victima este perfect sănătoasă, iar la scurt timp, bărbatul a recunoscut a făcut un apel fals.Acum, el riscă o amendă de maximum 3,5 euro pentru apel abuziv.Cu toate astea, după ce drumurile din sat fuseseră deszăpezite, ucraineanul s-a arătat nemulțumit de calitatea lucrării şi spera că poliţia va termina munca.